
i a SE 
Literatura militantă Nazi 


Zilele trecute revista „Gândirea“ a tăcut penisului înțelegător o 
neașteptată surpriză. 

Tânărul şi distinsul poet d. Nichifor Crainic a publicat în co- 
Joanele ei un studiu asupra problemei religioase la noi. Autorul tra- 
tează subiectul cu temeinicie, limpezeşte importanţa chestiunii şi 
examinează felul cum se reoglindesc raporturile dintre biserică şi stat 
în doctrina partidelor politice din ţară. Studiul pare a se continua şi 
vom avea ocazia să discutăm în. întregime interesantele cercetări dia 
revista bucureşteană care fac parta din preocupările noastre constante. 

De astădată însă e de reţinut faptul cu totul special că.un om 
de litere și, ce e mai grav, un apreciat poet descinde pe arena dis- 
cuțiilor politice şi priveşte în față cu mult tact dar și cu destulă 
siguranță manifestările din jurul lui. Domnul Crainic cu acest pas 
jese din tradiția obișnuită şi are tot farmecul. noutăţii. Până bine de 
curând, public şi scriitor deopotrivă, printr”o înțelegere tacită păreau 
a fi de acord că artistul trebuie exilat din vâltoarea realității. Publi- 
cul, toată ceata bunilor burghezi dela noi, s'a împrietinit în cursul 
vremii cu concepția stranie că orice domeniu al abstracţiunii anihi- 
lează aptitudinile de judecată echilibrată şi că o subtilitate desimţire în 
lumea valorilor pozitive e sfătuitorul cel mai rău. Astfel ostracismul 
mediocrităţii decretându-și legile lui, îndeletnicirile artistice au început 
să devie în conştiinţa obştească un balast, dacă nu un stigmat, pe 
seama omului care sar fi crezut în drept să înregistreze, dincolo de 
chemările ârtei, și necesitățile curente ale vieţii reale. Scriitorii încetul 
cu încetul au acceptat şi ei această banală sentință de moarte, au 
întors spatelt vălmăşagului pestriț de jos şi-au crezut că trebuie să-şi 
cufunde privirile în eternitate. După stingerea lui Eminescu, care-şi 
înfipsese pana lui de ziarist în toate problemele mari ale vremii lui, 
atingând cele mai înalte culmi ale cugetării politice la noi, poeți şi 

artiști mau mai coborăt în Agorà şi strângând cercul împrejurul lor, 
mergând alături cu viața, au devenit tot mai străini de strigătele ei. 

Rezultatul. acestui exil a fost destul de trist. 

Nam mai avut o literatură militantă care să răscolească fră- 
mântările publice și să zguduie sufletul mulțimii cu impulsurile ei 
generoase. Nivelul intelectual al luptelor politice a scăzut în vreme 
ce bieții gânditori și artişti degradaţi din rolul lor de aleși învățători 
ai maselor au fost priviți sau ca histrionii poftiți să cânte praznicele 
banalității triumfătoare, sau pur și simplu ca niște plângători inutili 
ai micii lor dureri intime. Politica s'a prefăcut astfel în politicianism 
şi în locul scriitorilor au năvălit scribii cu călimara lor de închiriat, 

| După două trei decenii de asemenea practică vedem unde-am 
ajuns. 

De pe câmpul de întrecere al vieţii publice se retrag tot mai 
mult valorile inteligenţii și în locul lor se întronează chiotul nesăbuit 
al demagogiei frivole. Scrupulele de intelectualitate ale oratoriei -de 
ieri de pe vremea controlului exercitat de către oamenii de litere au 
dispărut și în urmă a rămas un retorism sgomotos de cea mai crasă 
trivialitate. Perioada de splendoare a tribunii parlamentare, inaugurată 
de școala Junimei care a preconizat cultul artistic ca o necesitate ele- 
mentară pe seama omului public, sa încheiat. Parlamentarismul a de- 
căzut și „bâlbâiţi cu gura strâmbă“, odioși retori provinciali certaţi cu 
sintaxa și cu bunul simţ urlă din răsputeri acolo unde odinioară pre- 
ciziunea gândului se îmbina cu eleganța formei ca să lase moștenire 
posterității pagini strălucitoare. Ca ultima consecință a acestei stări de 
lucruri a intervenit gazetăria de legea nouă, un ordinar atelier de ma- 
nufactură fără pretenții de cerebrahtate. Nu .tocmai demult ziaristica 
noastră era și diriguită şi scrisă de literați, ziarul fiind socotit ca o 
anticameră a literaturii. La „7impul“ publicau articole politice Emi- 
nescu şi Caragiale, la „Voința Naţională“ Delavrancea, la „Secolul“ 
Gorun, la „Epoca“ Nicu Filipescu, la „Lupta“ G. Panu şi aşa mai 
departe. In jurul lor se agita o ceată întreagă de tineri poeţi şi nu- 
velişti într'o atmosferă de neîndurat și rodnic criticism. Pe-atunci scti- 
sul politic era o impecabilă operă literară şi-un articol bine. gândit 
contà ca cea mai formidabilă armă. După retragerea literaților în tur- 
nul de ivoriu coloanele gazetelor au ajuns în stăpânirea actualilor ho- 
nigmani care-au industrializat slovele și din reporteri de cafenele au 
evoluat repede în veseli milionari... 

Astăzi tiparul care modelează opinia publică e lăsat numai pe 
mâna scribilor. ` 

Politica cu tot cortegiul ei cotidian trece prin filiera lor și se 
murdăreşte. De ce? Fiind-că scriitorii au pus distanță între ei și rea- 
litate, fiindcă Brătescu-Voineşti stă în Dealul Mitropoliei ca- director al 
Camerei într'o postură impasibilă de filosof sceptic fără să-l atingă 
clamoarea brutală a incintei, fiindcă Sadoveanu sa încercuit de-o im- 
penetrabilă magie literară, fiindcă Gorun cu oroarea lui discretă wa 
mai putut suporta miasmele recente ale redacțiilor şi fiindcă tinerii în 
loc să intre în robie egipteană la potentaţii din strada Sărindar au 

socotit mai potrivit să-şi afișeze disprețul lor petronian, rămânând nu- 
mai în sferele senine ale artei pure. Urmările se văd pe toată linia 
acum când vulgaritatea politicianismului scăpat de controlul intelectual 


devine din ce în ce mai exasperantă şi când discuţiile ziaristice asu- . . 


pra chestiunilor de interes eenezal au căzut pe mâna negustorilor 
analfabeți. 

N'am fost niciodată An de lozinca izolării scriitorului și norma 
orațiană a lui odi profanum vulgus nu ma putut cuceri cu farmecul ei 
glacial. Am crezut dimpotrivă în rostul unei literaturi luptătoare care 
topește în întrigurata-i suflare de foc aspiraţiile celor mulți şi pregă- 
teşte biruința lor în conștiința publică. Am văzut în adevăratul ` artist 
totdeauna ceva din miticul Anteu, pe care contactul cu pământul îi 
întărește și-i dă-o sevă proaspătă de viață. Mai mult, pentru vremile 
de prefacere ale unui colț de umanitate, când risipirea de suflet e 
- suprema energie reconfortantă pe seama milioanelor robite de un ideal, 
apostolatul artistului mi-a apărut ca cea mai elementară datorie. Ca- 
lăuzit de asemeni credințe am înţeles că nu e o renegare a artei ci o 
superioară interpretare„a îndatoririlor ei de a te amesteca în valul tul- 
bure de jos şi a-i împrumuta pornirea impetuoasă a propriilor tale 
patimi. Astfel în aceasta specială stare de lucruri, la zilele de grele 
răspântii ale semenilor tăi, când se jertfește totul, am înțeles până şi 
sacrificiul vremelnic al creăţiunii artistice de dragul necesităţilor de 
viață ale unui popor, am justificat pentru conștiința mea valoarea con- 
structivă a scriitorului pe câmpul politic şi sunt hotărât a stărui încă 
în această convingere, ori-câţi adversari nemiloşi s'ar găsi să-mi arunce 
în obraz cenușa osămintelor mele literare.. 

Astăzi sunt astfel de zile pline de avânt când realitatea însăşi e 
cea mai tulburătoare. epopeie. 

Au căzut granife, s'au prăbuşit coroane, din ruine țâşneşte o să- 
nătate nouă care e în căutarea unui drum şi a unui echilibru. Ca într'o . 
minunată poveste totul se mişcă împrejurul nostru în pipăirea unui 
temei şi a unei așezări. In această vâltoare de sbucium și surprize su- 
fletul încălzit la altarele artei poate fi o candelă în întunerec. lată de 
ce, încercarea dlui Crainic îmi apare ca un început de bun augur, ca | 
o făgăduință pentru ziua de mâine, când înlăturând cete de nechemaţi 
se vor ivi în slujba aspră a realităţii scriitorii-cetățeni dându-i vieţii 
noastre publice o prețioasă forţă colaboratoare: o literatură militantă. . . 


OCTAVIAN GOGA 

Gândul 


" Stam de vorbă ochi în ochi cu Sufletul, 
Nemerise de pe drumuri obosit 
Și-aveam afâtea de vorbit. 


Hohotia uşor la geam grădina, 
lar din pomii *mpodobiţi: ca ale, salbe 
Se cerneau pe vânt petale albe.. i 


“Copleșit de bucurii răscolitoare, 
El mi-a spus de drumurile-i grele, 
Eu i-am spus necazurile mele. 


Dar în ochi, în gânduri și *n cuvinte 
Noi aveam o 'mpărtăşire de căldură 
Cu tăcere și lumină din natură, 


Incât, plutind pe-o clipă 'n altă lume, 
Se prăbușiră *n sufletele noastre 
Sclipiri cu 'njiorări de zări albastre. ' 


Și-atunci, senin și sgomotos, ca totdeauna, 
Trânti 'n perete ușa din fâţâni 
Și alergă spre noi bătând din mâni... 


Limit rămase sufletul alături, 
Privind frumoasa arătare neaşteptată 
Și jruntea lui s'a descreţit deodată: 

„O, ce drăguţ. o, ce frumos...! pută să 'ngâne, 
lar 'eu, cu toată gura sărutându-l . 
„EI e copilul meu şi-l cheamă: Gândul! 


Was ` 


„In râsu-i des și plin de sănătate, 
In jocul lui, în sfintele lui glume 
E 'ntreagă bucuria mea din lume...! 


„„„Căzu pe gânduri sufletul privindu-l, 
Iar el, purtându-și mânile amândouă, 
Cercă să-mi facă-o bucurie nouă. 

: ON 


Dă 


Și iar l-am sărutat... şi-apoi de mână 
L-am dus spre zarea ușii "'ntredeschise 
Senin şi sgomotos precum venise... 


Afară l-am certat și i-am spus multe, 
Să fie bun, să fie dulce și cuminte 
Și să se joace vesel ca 'nainte. 


- 


Reîntors de nou la oaspele din casă, 
În prag, eu l-am zărit, čo 'nfiorare 
Ingenunchiat în tainică 'nchinare. . . 


Se TEODOR MURAŞANU 

Valoarea omului 


Il. 


Epoca modernă, în decursul căreia fiinţa a tăcut paşi gigantici 
şi filosofia s'a înoit fundamental, a dat lovituri fatale concepțiunii 
cosmologice și metafizice schiţată mai înainte şi de. care părea intin: 
legată legitimarea valorii omului. 

Trei au fost sguduirile principale care au năruit vechiul eşafo- 
dagiu al concepţiunii despre lume: 

1. Teoria lui Copernic care dă ia o parte pământul din centrul 
universului. și face dintr'ânsul o simplă planetă, un fir de pulbere 
cosmică. Este sfâșiată vechea iluziune mângăetoare, cu antiteza ei 
dintre pământ şi cer, dintre jos și sus, vechea iluziune care învârtea 
în jurul nostru întreaga boltă cerească cu totalitatea astrelor sale. 
ldeia lui Copernic anunţată de dânsul cu oarecare timiditate, e îm- 
brățișată viguros de alte spirite mai îndrăzneţe, care proclamă cate- 
goric infinitatea cosmosului, sboară în ţândări toate sferele de cristal 
ale vechii concepții, și spulberă omenirii orice pretenție de situație 
centrală, —. centrul ne mai existând de’ fapt nicăeri. Giordano Bruno: 
plătește cu viaţa sa cutezanța de-a fi susținut noua teorie, fiind con-' 
damnat la ardere pe rug de reprezentanţii catolicismului inchizitorial — 
atât de miopi și de îndepărtați de adevărata doctrină a creştinismului, 
care nu e necesar. legată de-o anume teorie cosmologică şi executat cu 
cruzime în chiar pragul secolului al 17-lea. De atunci concepția coper- 
nicană Sa impus tot mai mult și ori care au fost perfecţionările de 
detaliu și rectificările de amănunt, nu s'a mai putut întoarce nimeni 
la credinţa că pământul este ceva aparte, opus cerului întreg, nici 
Car exista o boltă albastră, — în realitate existând nesfârşite spaţii 
interstelare, negre şi întunecate, fiindcă azurul cerurilor noastre se 
datorește pur și simplu unor răsfrângeri de lumină ale atmosferii 
pământeşti. 

Nu putem ști cu precisiune cât de profundă va îi fost impresiu- 
nea pe care a produs-o noua teorie la întâia ei apariţie. Era doar 
una dintre cele mai mari revoluții de cugetare care sau întâmplat 

wreodată, înregistrând odată cu falimentul groaznic al simţurilor 
noastre, prăbușirea oricării iluzii cu privire la pozițiunea noastră în 
univers. 

2. O altă puternică lovitură care a ajutat la surparea vechii me- 
tafizici a fost situaţia absolut precară pe care a` cerut-o ideii de ne- 
murire a sufletului — în special de nemurire individuală progresele 
Ştiinţii biologice din al 18-lea și 19-lea veac. Studii ştinţifici, făcute 
cu metodă riguroasă arătau tot mai tare strânsa dependență dintre 
funcțiunele sufletului şi existența corpului. Ideia că spiritul și corpul 
sunt două realități distincte, vremelnic împreunate, apărea din ce în 
mai neprobabilă, dupăcum din ce în ce mai himerică apărea posibi- 
itatea unei fiinţări a sufletului după distingerea corpului omenesc. 
Aceasta, pe lângă alte imposibilități de detaliu pe care le relevau 

"zilnic savanții cercetători, cum ar fi bunăoară faptul că ideia de viaţă 
implică ideia de transformare și deci ar fi imposibil să admitem. că 
un spirit eliberat de moarte și rămânând neschimbat pentru vecie, ar 
mai fi ceva viu. Tot așa, fiindcă oamenii nu mor toți la aceiași vârstă 
se poate pune o întrebare care încurcă strașnic: oare spiritul unui 
prunc mort în faşă sau a unui bătrân decrepit subt ce formă trec 
în memurire, așa embrionar sau aşa decăzut?*) 

3. în sfârşit încă o lovitură însemnată pe care a adus-o ifoselor 
omeneşti, a fost celebra teorie a descendenţii speţelor datorită lui La- 
marck și Darwiu, în anii 1809 şi 1859. Cu această teorie fiinţa ome- 
nească încetează să mai fie o făptură aparte, de-o esență deosebită, 
fiind inglobată pur și simplu în lumea an'malităţii, din care a pi 
prin aceleași procese de evoluţie ca şi oricare altă speţă animală... 


Să căutăm, acum a ne da seamă dacă aceste idei ale epocii mo- 
derne, care au năruit vechea construcție filosofică în trăsătuzile ei e- 
senţiale áu micşorat până într'atâta conştiinţa omului de valoarea sa, 
încât să amenințe amploarea şi rodnicia activității lui. Să luăm la rând 
aceste idei, în ordinea în care le-am enunțat. 

Noua concepție astronomică să fie ea pentru omul deșteptat din 
vechea lui iluziune, așa de deprimantă și de pustiitoare? 

Astronomul francez Nordmann în jucrarea sa recentă „Le royaume 
des cieux“**) susține nici mai mult nici mai puțin, că Alexandru cel 
mare, care şi-a făcut expedițiile năzuind să cucerească lumea, proba- 
bil că ar fi renunţat la ele dacă ar fi ştiut că lumea nu e egală cu 
pământul şi că acesta nu e decât un bob de pulbere în infinitatea spa- 
iului unde roesc miliarde de corpuri cerești. 

Eu cred că astronomul francez se înşală. Napoleon cel mare, 
dânsul, ştia ceiace nu știuse în vremea lui Alexandru, şi totuș nu şi-a 
pus nici un frâu ambițiunilor lui cuceritoare. Toate sunt relative. Este 
drept că pământul e disparent în infinitatea cosmică, dar față de om, 


*) A se vedea conferența profesorului August Forel (Leben und Tod) dia 
1908, care cuprinde o bună colectare a tuturor acestor obiecţii 


**) pp 61, 62. 

el rămâne în deajuns de mare pentru anu da omuluinici un moment 
impresia că se sufocă său că n'ar avea destul spaţiu pentru a-şi des- 
făşura cele mai mari energii. 

De asemeni ideia că pământul fiind o planetă destinată pierii şi 
poate într'o zi va dispare fără urmă, atrăgâad în nimicirea sa tot pro- 
dusul szilinţelor şi jerttelor a mii de generaţii, — această ideie care ar zu 
gtăvi zădărnicia tuturor sforțărilor noastre mo cred nici pe asta în 
tare ca să sece avântul activităţii noastre. Faţă de noi, câteva sute de 
mii de veacuri chiar dacă ele insemnează puţin lucru în raport cu e- 
iernitatea, sunt o durată suficient de mare pentru a ne mulțumi pe 
deplin năzuința ca rodul muncii noastre să dăinuească, să nu dispară. 
Și nu cred că Sar istovi imboldul de lucru al cuiva, dacă i s'ar spune 
că opera sa mare să dureze chiar cât eternitatea, ci numai un milion . 
de veacuri sau pe aproape. 

lar pentru cele câte-va capete meditative mai pretențioase care 
nu se mulțumesc cu aproximáții și cu surogate, le-aş aminti că în 
elasticitatea filosofiei se pot găsi leacuri, cu oarecare imaginație, şi 
pentru această îngrijorare dacà cumva amenință să devie deprimantă. 
Așa le-aș putea spune că e foarte probabil ca universul să alcătuiască 
o unitate organică, iar o planetă care dispare să fie întocmai ca o 
celulă întrun organism animal care atunci când piere, e înlocuit cu 
alta, care continuă -opera ei. Că poate înfăptuirile noastre pe. pământ 
se înregistrează toate undeva, așa că rodul valoros al străduințelor 
noastre nu s'ar nimici odată cu pământul, având astfel perspectiva 
eternității absolute. 

Că noua concepţie astronomică ştirbeşte importanța noastră este 
adevărat, însă nu din toate punctele de vedere. In unele privinţe 'dim- 
potrivă ne creşte în ochii noştri valoarea, căci nu este puţin lucru ca 
atunci când nu mai te consideri ființa privilegiată de care creatorul 
poartă o grijă specială, ci ești un biet locuitor al „unei mahalale mă- 
runte a cosmosului, aruncat în voia soartei să 'constaţi că ai ajuns 
prin propria ta muncă şi propria ta putere să :concepi cosmosul, să-l 
cunoşti, să înșiri stelele ca'ntr'o oaste și să le poți dicta, tu, făptura 
disparentă, regulele mișcării lor. Nu poate să nu simtă 0) puternică 
mândrie „o ființă capabilă — după cum se exprimă Fouillee — să 
calculeze prin știință mersul soarelui şi capabilă să spue unei stele: 
In o sută de mii de ani ai să te afli aici“. *) 

După cum înlăturarea concepțiunii geocentrice, cu toate aparen- 
țele ei umilitoare, nu distruge în realitate avântul manifestărilor noastre 
şi încrederea în propria însemnătate, acelaş lucru cred că se întâmplă 
şi cu înlăturarea ideii de nemurire a sufletului. Unii sunt chiar de 
părere că fără această ideie se întâmpină moartea mai cu seninătate, 
de cât fiind cu grijă de soarta viitoare a sufletului. lar dacă cumva 
dimpotrivă gândul nimicirii totale este acel mai teribil și mai deprimant, 
se poate arăta că filosofia nouă de şi hotărât ostilă “imortalității așa 
cum o concepe creștinismul, lasă” totuş spaţiu pentru o speranţă de 


*) La morale des Idées — forces, p, 173. 

dăinuire împrecisă. In afară de teoria materialismului care este însă 
cea mai improbabilă dintre ipotezele metafizice, toate celelalte teorii 
lasă slobodă nădejdea supraviețuirii într'o formă oarecare, ba pot chiar 
să adaug că filosofia din ultima vreme — Bergson şi James — fără 
bine înțeles a face afirmaţii dogmatice, manifestă simpatii hotărâte 
pentru ideia că sufletul nu este mărginit la viaţa corpului și legat cu 
necesitate de el. 

Aşa dar nici în această chestiune actuala stare a filosofiei nu 
este de natură să introducă un element de depresiune dăunătoare ac- 
tivităţii şi avântului omenesc. 

Venim la acea de-a treia ideie: originea comună a omului cu 
restul animalității și descendența speţii noastre din alte specii mai 
inferioare. Să fie aceasta numai decât de natură a ne smulge titlurile 
noastre de nobleţe și cu aceasta aspirații mai ideale, năzuinți de o 
valoare mai înaltă ? 

Și de data asta cred că nu e o legătură necesară între concepţia 
darwiniană și animalizarea activității omeneşti. Chiar dacă omul nu 
mai este de o esență deosebită, însă și cu această teorie omul își pă- 
strează vechea distincţiune și menirea sa aparte. 

Căci. este indiferent cine ţi-au fost strămoşii; principalul este ce 
ești şi ce ai devenit tu şi subt acest raport nu poate fi îndoială că 
omul — oricât ar voi să-l coboare unii — are însușiri care îl separă 
de restul speţelor aminale în chipul cel mai tranşant. 

În unul din puţinele sale studii scrise, filosoful francez Jules La- 
chelier face următoarea fină observare: Natura care a creiat atâtea forme 
şi atâtea varietăți pe suprafaţa pământului, a dat dovadă de mult mai 
multă fantezie până în momentul apariţiei omului, decât dela acel mo- 
ment încoace, de când se mărginește în a se repeta. Ai zice că dând 
naștere omului, natura i-a trecut mâna, i-a dat lui sarcina creatoare, 
dânsa rămânând să se odihnească, şin adevăr că de atunci, toate 
schimbările făcute pe scoarța globului sunt opera fanteziei și acțiunii 
omenești. *) - ; 

lată-l iarăş pe om jucând un rol aparte, fiind un privilegiat şi un 
uns al creaţiunii, chiar dacă embrionul său s'a adăpostit odată în pân- 
tecele. unei spețe inferioare. 

In orice caz omul reprezintă o săritură în scara creaţiunii, şi au 
dreptate hegelianii — chiar acei darwinişti — atunci când spun că 
prin zămislirea omului, natura na fâcut numai un pas mai departe, ci 
sa depășit pe sine. Este o vădita schimbare de direcţie în energia care 
s'a întrupat în om, deoarece măcar în parte ea nu mai este o energie 
care se exteriorizează, care se cheltuește în afară, ci se interiorizează, 
se întoarce spre lumea dinăuntru, dând naștere la reflecțiuni şi tuturor 
acelor acte spirituale din care s'au născut grandioase, marile înfăptuiri 
omenești. 

E de semnalat şi netăgăduita posibilitate ce o are omul de-a se de- 
gaja într'o privință din îmbrâncirea legilor oarbe, prin acele acţiuni de 


=) Du fondement de Pinduction pp. 97, 98. 

libertate, de conversiune, de uitare de sine. Christ îi cerea Mariei Mag- 
dalena „să se despoae de ea însaş“ „să facă îndărăt drumul pe care 
rătăcise“ revenind la primitiva ei puritate. Și sufletește astfel de re- 
nașteri, de regenerări morale, de purificări — ceiace uimirea oamenilor 
a botezat „graţie“ divină, — chiar: dacă sunt grele nu sunt însă ex- 
cluse, măsurând astfel distanța care se află — oricare ar fi înrudirea 
de sânge — între om şi celelalte animale, pururea sclave instinctelor 
fatale. 

lată .de ce oricare ar fi comunitatea de origine, prin însușirile 
sale incomparabile omul are altă menire, şi nu e numai superior ce- 
lorialte lighioane. ale pământului, dar este și rămâne aparte. Dacă mân- . 
dria sa putea fi atinsă la prima vedere de teoria darwinistă, toate aceste 
consideraţii o pot restabili. 

Trebuește totuș să recunosc că această teorie — spre deosebire 
de celelalte două pe care le-am discutat mai înainte — a reușit să 
producă adevărate ravagii în conștiința morală a omenimei aşa cum o 
subțiase creştinismul cu splendidele lui avânturi ideale. 

Incepând cu ultimele decade ale secolului al 19-lea și perpetuân- 
du-se până astăzi a apărut cu o adevărată sălbătăcie, ca un produs. 
bastard al darwinismului, cultul egoismului şi al forţii, întovărăşit de 
o profundă desconsiderare a tot ce erau fapte generoase, gesturi de 
caritate sau de milă. Pornindu-se dela ideia că viaţa e o aprigă luptă, 
o neîndurată concurență, că progresul sar face prin selecţia celor tari, 
şi cu strivirea celor slabi, filosoful german Nietzsche, a propovăduit o 
evanghelie nouă, de agresiune, „duritate şi cruzime, . Valoarea bestiei 
de-asupra valorii omului, ale cărui calități propriu vorbind „umane“ 
erau acum desprețuite, considerate ca o manie bolnăvicioasă şi'ca un 
semn de decădere, Succesul doctrinei lui Nietzche se cunoaște și se 
explică. Era strigătul de triumf și de bucurie al părţii noastre bestiale, 
atâta timp întfrânată de idealitatea făpturii noastre, — căci suntem œ 
ființă dublă, cu părți care-și dispută întâietatea. 

Un vânt pustiitor a venit să sufle cu putere peste flacăra lumi- 
noasă a altruismnlui şi iubirii de aproape, pe care creştinismul cu mari 
silinţe o aprinsese, ca un far al conduitei superioare, Ca să ne dăm 
seama. de realitate să facem o diviziune a epocii ultimilor treizeci-patru- 
- zeci de ani și să vedem care era situația morală înaintea marelui răs- 
boiu, în timpul răsboiului, și după terminarea lui. 

Inaintea răsboiului forța şi dreptul ce'ui mai tare rămăseseră încă 
în ființă în raporturile dintre popoare. Ch. iiie internaționale nu erau 
în genere soluționate cu balanţa dreptăţii, ci tot cu lovitura pumnului. 
Incepuse să se strecoare și aicea o rază de „umanitate“ însă destul 
de slabă. In interiorul statelor însă principiile creștine făcuseră reale 
progrese: era respect de persoana altuia şi de bunul altuia, iar spiritul 
de sacrificiu era desvoltat măcar până întratâta, că fiecare se abținea 
dela lucruri care știa că nu i se cuvin. Ordinea nu era menţinută de 
forța baionetelor, ci de precepte ale conș.:inţei. 

In decursul răsboiului cele două morale — a forții şi a abne- 
gaţiei — ajung fiecare până la extremitate, In raporturile dintre naţii 

nu mai există absolut nici o menajare: Desfăşurare aprigă de forţă, 
silinți uriaşe de victorie militară. Când și când unele dintre popoarele 
luptătoare visează o epocă de ani în care statele vor trăi. ca frații. 
Altele nu fac nici măcar atâta și în raniță cu Nietzsche urmăresc ni- 
micirea dușmanilor, pentru a se înfăptui o nouă selecție naturală. In 
schimb în interiorul statelor în luptă, spiritul de sacrificiu al indivi- 
vidului, a mers până la margini pe care nu le-a mai atins vre-odată. 
incăerarea popoarelor de sigur că nu era creștină; dar sacrificiul in- 
dividului care îşi dădea bucuros viața pentru binele comunității lui 
naționale, a fost una dintre cele mai sublime aplicaţii ale acelei uitări 
de sine pe care creștinismui o scoate ca pe suprema virtute. 

Care este acuma starea de după râsboiu? 

Trebue să răspundem cu durere că idealul altruismului și abne- 
gaţiei creştine care wa isbutit să se închege în raporturile dintre state, 
a dispărut și din interiorul lor. Astăzi nu mai e nicăirea. Liga Naţiu- 
nilor şi alte instituţii similare — organe evident- generoase — nu Și-au 
afirmat încă eficacitatea, — iar înlăuntrul țărilor, indivizii desfăşoară 
astăzi egois.nul cel mai cinic, fie în forma lăcomiei de câştig, fie prin 
nerespectarea regulelor sociale în care se cristalizase respectul şi iubirea 
de ceilalți. Ipertrofia egoismului a adus după sine indisciplina. Surparea 
sociabilității şi a coeziunii, — iată rezultatele sinistre a moralei anti- 
creştine. 

Scuza evangheliei egoismului şi a forței, ar fi că dânsa este mai 
ştiinţifică şi mai sănătoasă, că tot etajul superior al virtuților creştine 
este de lemn putred care vatămă etajului de peatră al instinctelor na- 
turale. Şi totuşi ştiinţa ne arată că operele trainice mau fost „acelea 
ale forței brutale şi chiar că triumful omului asupra celorlalte viețuitoare 
nu sa făcut cu forța animală, — cu asta ar fi fost cu siguranţă învins 
— ci cu acele însușiri specific umane: desinteresarea, sociabilitatea şi 
rațiunea care e la rându-i o funcţiune absolut impersonală. 

Pentru a termina să constat cu bucurie că în besna tristă a 
momentului de față se zăresc pe ici pe colo câteva puncte luminoase” 
în care s'au refugiat virtuțile creștine de pretutindeni isgonite: instituţiile 
de asistență socială. Nu pot decât să spun, adresându-mă nobilelor 
“persoane care practică acolo filantropia: adăpostiţi-le şi păstraţi-le 
bine, ca mâne să poată iarăş porni să cucerească lumea, fiindcă vii- 
torul trebue să fie tot al ior! 


I. PETROVICI 

Partidele politice și minoritățile 


Ziarul „Infrățirea“ din Cluj sa burzuluit deunăzi, ca în faţa unei 
adevărate trădări de neam, vestind toarte alarmată că dl general Ave- 
rescu, aflându-se la Ciucea în casa dlui Octavian Coga, „a primit a- 
colo câțiva fruntași ai partidului maghiar din Ardeal, și, ceeace pare 
mai grav, a consimțit să stea de vorbă cu ei. 

Insuş acest fel de-a prezintă publicului o normală și civilizată 
întrevedere politică, — în care, să nu se sperie redactorii „Injrăfirei“, in- 
teresele neamului românesc n'au fost periclitate în niciun fel, — dove- 
deşte dezorientata concepţie a partidului liberal cu privire la problema 
minorităților dela. noi. Căci, ce poate să fie mai firesc, decât dorinţa 
conducătorilor maghiarimei din Ardeal, de a cunoaşte în chestiunile 
cari îi privesc, părerea şefului unei grupări politice destinată de împre- 
jurări să alcătuiască guvernul de mâine? 

O asemenea dorință apare cu atât mai îndreptăţită, cu cât, trebuie 
s’o recunoaștem, partidele noastre politice au arătat prea puțină pre- 
ocupare față de această problemă. 

G.vernul actual s'a oprit dinaintea ei, aşa cum sa oprit dinain- 
tea tuturor problemelor cari se puneau în Ardeal, cu o prea îngustă 
înţelegere a stărilor locale şi cu o vădită nesiguranță în actele sale 
de autoritate. Navea, pentru a se feri de oscilarea necontenită între ne- 
păsare și brutalitate, nici informatori oneşti aici în cadrul vieţei 
provinciale și nici îndrumători pricepuţi acolo în fruntea ministerelor dela 
București. 

Dar, nici în ceeace priveşte atitudinea celorlalte partide politice, n'am 
înregistrat o acţiune de lămurire. 

Partidul țărănist, cu prea slabe ramificații pe teritoriul Ardealu- 
lui, presistând în formula luptei de clasă, în tiparul căreia ţine să-și 
grămădească întreaga lui doctrină, ma opus problemei minorităţilor 
decât o largă şi imprecisă bunăvoință, neglijând chiar, de multeori, in- 
teresele noastre naţionale în ținuturile recâștigate. Cât priveşte parti- 
dul naţional, ne întâmpină aceeaș duplicitate, aceeaș contrazicere între 
promisiune şi faptă, aceeaş dezorientare exasperantă. In declaraţiile 

sale solemne, partidul național a cerut totdeauna respectarea hotărâ- 
rilor dela Alba-Iulia. Hotărârile dela Alba-Iulia sunt cunoscute, ele 
făgăduesc o autonomie comunală și județeană pe seama minorităţilor 
etnice din Ardeal îngăduindu-le să se administreze „prin indivizi a- 
leşi din sânul lor“. Formulă destul de vagă, dar tot atât pe pericu- 
loasă, de vreme ce putea să stârnească nedumeriri jenante. In pagi- _ 
nele acestei reviste, s'a mai vorbit și altădată despre valoarea aşa nu- 
mitului „pact“ dela Alba-Iulia. Dar nici conducătorii partidului naţio- 
nal nu s'au arătat dispuși să traducă în fapt amăgitoarea lor concep- 
ţie politică. In scurta trecere pela cârma țării a guvernului prezidat de 
dl Alexandru Vaida şi în aceea mai lungă a răposatului Consiliu di- 
rigent, partidul național a ridicat, decepţii şi nemulțumiri. 

- Comparând activitatea guvernelor cari s'au succedat până astăzi, 
minoritatea maghiară din Ardeal pare a fi ajuns la concluzia că po- . - 
litica civilizată a partidului poporului a îmbrățișat problema minori- 
tăților cu mai multă înţelegere și cu mai deplină pricepere. In această 
constatare trebuie căutată, fără îndoială, şi obârşia întrevederei dela 
Ciucea. 

Adversarii noştri să fie însă cu totul liniștiți. Caci, în nici un 
caz, nu poate fi vorba despre o ştirbire a unităţii nostre de stat, care 
rămâne suprema dogmă a luptei noastre, oricât ar dori unii să înfăţi- 
şeze pe dnii general Averescu şi Octavian Goga în postura, care se 
potrivește atât de rău cu întregul lor rost sufletesc, de vânzători ai 
intereselor româneşti. 

Să fie liniștiți, la Ciucea nu sa încheiat nici-o înțelegere care 
să-i îngrijoreze, credințele noastre rămân aceleaș și nici biruitorul dela 
Mărăşti, nici profetul întregirei hotarelor, mau nevoie de lecţii de na- 


ționalism. . 
' ALEXANDRU HODOŞ 

Viitorul, cetit în soare... 


Care are să fie înfățișarea lumii în viitorul cel mai apropiat? E 
o întrebare pe care multă lume şi-o pune în vrenrea de față, și aceia 
mai modești, cari nu sunt gata oricând să resolve şi cele mai grele 
probleme de asemenea natură prin propriul lor ingeniu, așteaptă un 
răspuns la această întrebare dela politiciani, istorici sau publicişti, cari 
sunt socotiți ca cei mai competenţi în asemenea materie. Este însă la 
Helsingfors un învățat, Friedrich Krantz, care e de părere că cei mai 
chemaţi d'a ridica puţin vălul ce ascunde viitorul, mar putea fi decât.. 
astronomii. | 

Este o glumă? Nu. Numitul învățat se întemeiază pe două studii 
apărute după război, indepedent unul de altul, asupra unor teme „po- 
litice-astronomice“ şi datorite amândouă unor autori cunoscuți ca 
oameni de știință foarte serioşi şi ponderaţi în cercetările și scrierile 
lor. Unul din aceste studii a apărut la Paris și e datorit directorului de 
observator: şi cercetător al soarelui Abbe Moret, iar celălalt în Petro- 
grad, semnat dn profesorul D. P. Sviatski, autor al unui şir de opere 
despre istoria astronomiei. Amândoi aceşti oameni de ştiinţă reiau. 
vechea chestiunea fenomenelor solare și a furtunilor magnetice, “Curbele 
acestor fenomene atâta celor de pe, soare cât şi acelor de pe pământ, 
merg paralel, şi nu mai poate îi nici cea mai mică îndoială că stau 
în cea mai strânsă legătură unele cu altele. Bătaia pulsului soarelui 
deşteaptă pulsarea corespunzătoare a puterilor electro-magnetice pe 
pământul nostru cu o astfel. de regularitate, încât astronomul care 
observă în cabinetul său arătătorul magnetic, poate să socotească în 
«orice moment, fără să vadă sarele, care parte a suprafeței astrului e 
«acoperită atunci de pete. Această corelațiune merge și mai departe, se 
întinde şi asupra curbei temperaturilor medii, a ploilor, ba — după 
Abb& Moret — şi asupra curbei recoltelor mondiale. 

Și iată cum rezumă pentru marele public Fr. Krantz din Helsing- 
fors, aceste observaţii şi concluziuni: — De mult timp sa observat o 
acţiune „reciprocă între” periodicitatea activității formatoare de pete în 
soare şi un şir întreg de anumite fenomene meteorologice pe pământ. 
Anii aceia în cari formațiunea depete solare îşi ajunge culmea, se 

repetă regulat din 11 în 11 ani. Numărul ciclonilor tropici şi al munţilor 
de ghiaţă polari, arată și el o periodicitate de unsprezece ani, în legă- 
tură strînsă cu pulsarea activităţei solare. Lucru de altfel foarte natural, 
căci doar întreaga fire a pământului atârnă literalmente de razele ener- . 
giei solare şi îşi trage toate puterile din acea puternică obârşie de căldură 
şi electricitate, care e astrul central al planetei noastre. 

Nu numai atât: aceași periodicitate de unsprezece ani s'a obser- 
vat de mult şi cu privire la — crizele financiare. Nici aicea nu poate 
să fie vorba pur şi simplu de întâmplare. 

„Da ă petele solare — scrie. profesorul Jung în monografia lui 
despre soare — au o înrâurire evidentă asupra meteorologiei pămân- 
tului, a temperaturilor, furtunilor şi ploilor, fireşte că înrâuresc indirect 
şi asupra recoltelor şi prin urmare şi asupra raporturilor financiare. 
Cu o organizaţie atât de sensibilă cum e aceea a comerțului mondial, 
adesea ajunge un atom în cumpană ca să schimbe cu totul mersul 
întregului comerț şi al sistemului de credit în legătură cu el, “provocând 
astfel fie un uriaş avânt, fie un enorm faliment“. 

La aceste fapte și observaţii cunoscute, Abbe Moret mai adaogă 
altele noui şi de cel mai mare interes şi pentru psiholog şi pentru 
istoric. El pune întrebarea dacă undele periodice de energie a căldurii 
şi a electricităţii nu au o acțiune și asupra plăpândului organism 
omenesc, asupra sistemului său nervos şi a activităţii sale celebrale şi 
dacă bătăile pulsului solar nu influențează și bătăile pulsului vieţei 
publice și politice de pe globul nostru? La toate aceste întrebări în- 
văţatul francez raspunde afirmativ. 

„Faţă cu faptele citate, — scrie el în noul său studiu; „Soarele. 
și noi“ — ar fi absurd să admitem, că o ființă omenească ar putea: 
să se sustragă influenței convulsiunilor solare. Organismul nostru este 
incomparabil mai sensibil decât admiteau cei mai -mulți din medicii 
mai de demult. Noi nu vedem electricitatea, și totuși simțim cu toții 
când se apropie o furtună... Am adunat sute de exemple în decursul 
observaţiilor mele. Noi toţi, tineri sau bătrâni, trebue să recunoaștem 
că starea electrică a atmosferei, care atârnă de soare, influențează 
peste tot dispoziția noastră 'sufletească schimbătoare, şi prin aceasta și 
armonia în sânul comunităților noastre familiare, ședințele noastre par- 
lamentare, votul lor asupra “legilor noui, înăsprirea relaţiilor: diploma- 
tice dintre diferitele puteri și mai la urmă şi declarările de războiu. 

„Ceea ce admitem pentru individ, cu atât mai cu drept cuvânt 
se poate aplica asupra maselor, când voinţa individuală cedează, și 
atitudinea singuraticilor se subordonează legii numărului celor mulți. 

„Sa constatat încă de mult, că anii minimului de activitate so- 
lară coincid cu anii expozițiilor universale. Cu cât însă activitatea 
soarelui creşte, cu atât omenirea e cuprinsă de o nelimşte ciudată: 
— conflicte se grămădesc, răsboaie isbucnesc. Sar părea că la acele 
epoce, un delir febril cuprinde toate mințile omeneşti“. 

lată câteva dovezi cronologice despre cele spuse mai sus: anii 
minimului de activitate solară — 1867, 1878, 1889, 1900 şi 1910 — 
au fost și anii expozițiilor universale din Paris (cei dintâi patru) şi 

din Gand (1910). — Și invers, anii maximului de activitate solară au 
coincidat în Franţa cu periodele de furtuni politice şi de complicaţii 
războinice: — 1870 războiul franco-german, — 1881—83 Tunis, An- 
nam, Tonkin, — 1894—98 Madagascar, — 1905 Maroc, — 1914—18 
războiul mondial... 

Dacă toate acestea nu sunt pură întâmplare şi dacă cu ade- 
vărat pulsul activității omeneşti e în unison cu bătăile inimei cosmice 
a sistemului nostru planetar, e apropiată ispita de a construi pe această 
bază ceva ca un oroscop politic pentru viitorul cel mai apropiat. Ast- 
fel am ajunge la rezultatul că, după ce maximul activității solare a 
epocei noastre a trecut şi inima soarelui începe să se liniştiască, cu 
încetul şi după toată probabilitatea se va potoli şi iritarea maselor 
omenești. Anii cei mai apropiaţi vor readuce cu putere elementară 
omenirea pe căile liniştei şi ale păcii. Apoi va crește cu încetul o 
nouă undă de furtuni politice, care îşi va atinge culminațiunea, după 
aceste prevederi, cam pe la 1927—28, epoca celui mai apropiat maxi- . 
mum de activitate solară. 

Am reprodus până aci întocmai cele ce contrasemnează și învă- 
țatul dela Helsingfors. Nu se poate tăgădui că expunerea e cât se poate 
de interesantă. Dar nu e consolatoare de loc pentru aceia cari visează 
o „pace eternă“. De aceea nu vor lipsi nici reflexiunile și obiecţiunile 


ee trebuie să provoace un asemenea fatidic oroscop. 
| ION GORUN 

Aplicarea abuzivă a reformei agrare 


Cu cât timpul înaintează, cu cât viaţa noastră de stat se ampli- 
fică prin consolidarea situației creiate pe urma marelui război, cu atât 
rostul administrației noastre se evidenţiază tot mai mult, scoțând la 
suprafață toate neajunsurile principiilor de care este condusă ca şi 
insuficiența morală a oamenilor ei. Subt acest răport am avut dese 
prilejuri să arătăm că administrația noului nostru stat nu poate intra . 
în îngustele cadre ale șablonismului de eri, când în sarcina ei cădea 
conducerea unei societăți bine închegată, ferită de excese şi noui 
orândueli. Pe vreme aceea administrația avea un rol mai mult poliţial, 
de a constrâuge pe individ la supunerea intereselor colectivității, apă- 
rând astfel armonia ce trebue să domnească în sânul societăţii. Și cu 
aceasta rolul administraţiei de eri aproape sa și epuizat. 

Nu tot așa stăm cu administrația de după război. Stând în fața 
unor împrejurări cu totul schimbate, administraţia noastră trebue să ia 
contractul cu nouile înighebări naţionale și sociale şi nu odată îi re- 
vine rolul să conducă însăși societatea. După cum am arătat această 
misiune nu este ușoară; întreaga noastră viaţă de stat de până acum 
ne-o arată. Totuși, lucrurile nu par aşa de descurajatoare câtă vreme 
neajunsurile administrative pornesc din nepotriveala principiilor. Este 
cu mult mai rău însă când slăbiciunile oamenilor sunt acelea cari ri- 
dică obstacole în calea propăşirii noastre. | 

„Legea agrară din Ardeal și Banat, prin care credeam că se va 
inaugura începutul unei mari opere de dreptate socială, nu sa apli- 
cat după intenţiunile sincere ale legiuitorului. Arbitrarul politic — care 
s'a abătut dela o vreme încoace asupra țării, trecând pe dinaintea ` 
oricărei legi — a înlocuit fără nici o remușcare de conștiința ordinea 
de preferință a celor îndreptățiți la împroprietărire, cu norme dictate 

fie de interesele politicei militante, fie de acelea particulare cari sau 
grăbit să se furişeze pe dinaintea oricăror considerațiuni naționale sau 
sociale. Nu odată, cei îndreptăţiți după lege au fost înlocuiți chiar cu 
aceia pe cari legea agrară vroia să-i lovească. Aplicațiunea aceasta a 
legii a avut darul să scormonească vechile valuri de nemulţumire ne- 
dreaptă a celor însetați după pământ ștergând aproape fără urmă efectele 
calmante rezultate pe urma votării legii agrare și să o pună la ordi- 
nea zilei în gravitatea ei de dinainte de război. S 

Ceace s'a întâmplat la operațiunile de expropriere şi împroprietărire, 
s'a repetat pe o scară şi mai întinsă cu ocazia arendărilor terenurilor 
formând rezerva statului. Specula și abuzul săvârşit cu aceste terenuri 
a luat asemenea proporţii, încât însuşi ministerul agriculturii sa văzut 
nevoit să intervie, reziliind toate contractele de arendare din cuprin- 
sul Transilvaniei. 

Şi ce ușor s'ar fi putut face operaţiunile agrare spre deplina 
mulțumire a tuturor, dacă organele de execuțiune erau la înălţimea 
chemării lor. Legea agrară cuprinde dispoziţii atât de categorice încât 
aplicaţiunii nu i-se cerea alta decât stricta respectare a legii. Intreagă 
- lege agrară este clădită pe principul emancipării naționale, și sociale 
a păturei rurale, clasificată în o ordine riguros definită. In perioada 
actuală a reformei agrare, singurul fir conducător la aplicarea ei este 


ordinea aceasta de preferință stabilită în lege: la împroprietărire, - 


arendări cași colonizări. Dacă organele de aplicaţiune a legii agrare 
ar fi respectat acest principiu, nu am asista astăzi la durerosul act al 
“anulării unor lucrări de extremă importanță, susținute cu un însemnat 
capitol în bugetul țării, pentruca, apropiindu-ne de sfârșit, să tragem 
cu buretele şi să începem lucrurile „d'a capo“. 

Portița prin care s'au canalizat toate pornirile rele cari au dat 
naştere tuturor abuzurilor, au fost obştiile, organizate de însăşi orga- 
- nele statului. Inveniate din necesitatea cultivării pământului expropriat 
şi până la definitiva lui repartizare, s'a crezut că pe această cale se 
va ajunge la un rezultat. Până aci nici nu există vre-un rău. Acesta 
începe însă în momentul în care constituirea obștiilor s'a lăsat la bunul 
plac al agronomilor „regionali, cari le-au înjghebat nu după principut 
legii ci după considerațiunii cari nu au nimic a face, nici cu interese: 
naționale şi nici sociale. Tolerându-se abaterea dela spiritul legii, s'a 
intervertit — ca o consecință fatală — și ordinea morală în stat, 
săvârşindu-se abuzul cu uşurinţa cu care se face un lucru  rmal, cu 
totul obişnuit. Cât de departe sa alunecat pe această p. tă, ne-o: 
arată măsura radicală luată de minister, reziliind toate contractele de 
arendare încheiate până în momentul de față. 

Radicalitatea măsurei de mai sus a oprit, pentru un moment, 
specula nerușinată cu pământul țării. Prin aceasta sperăm că ordinea 
materială se va restabili. Dar măsura este totuși incomp!ec'”. A sosit 
timpul să restabilim odată și ordinea morală, promotorul calci dintâi, 
prin aplicarea celor mai radicale sancțiuni. Nu se mai poate tolera ca 
însași ideia de stat român să fie compromisă și batjocorită, pas de 
pas, fără nici o teamă de răspundere. Căci abuzurile identificate în 

materie agrară sunt generale, întinzindu-se asupra tuturor ramurilor 
de administrație, ca o adevărată pecingine. Pe urma imoralității şi a- 
buzurilor suntem pe punctul de a se generaliza credinţa, că ne găsim 
întro formală şi precipitată lichidare a oricărui simţ moral, pe care 
administraţia de toate categoriile se luptă din răsputeri s'o accelereze, 
Şi astfel, vama pare o instituțiune ce ofere dese prilejuri de prescurtare 
materială a statului, organele agricole pentru repartizarea pământului 
în mâini antinaţionale, oficiile de închiriere pentru plasarea străinilor 
în oraşele noastre — adevărat, motive naţionale, dar nn morale — 
iar siguranța pentru urmărirea românilor de omenie cari încearcă să 
împiedice fericitul proces, și aşa mai departe. Fiecare organ admini- 
strativ trăeşte pentru sine și “ficare în parte ca şi toate laolaltă în 
dauna ţării. 

__ In asemenea împrejurări 'de decădere morală şi naţională, sin- 
gură oprirea abuzurilor nu mai poate fi un leac. Restabilirea ordinei 
morale, prin cele mai severe sancțiuni, se impune chiar cu o mai mare 
urgență decât aceea materială. Să nu se stârpească numai efectele ci 
Şi Cauzele crizei morale care ne bântue cu atâta furie. 


P. NEMOIANU 

Neagu 


Din carnetul unei surori de caritate 


In spitalul unde mă aflam, ca soră de caritate, răniții se sporeau 
zi de zi, venind de pe toate fronturile. 

Printre şirurile de bolnavi, cari zăceau întinși în paturile albe, 
rânduite dealungul unei săli mari și cam întunecoase, întro zi am 
observat, desprinzându-se ca o icoană din perete, capul tânăr şi frumos 
al unui soldat necunoscut. 

Era un dorobanţ. 

Doi ochi mari şi negri, umbriţi de gene lungi, priveau’ cu lăco- 
mie spre geamul deschis, pierzându-se în zarea depărtată. Pe fruntea 
lui largă și netedă alunecă o șuviță din părul negru, lucitor, care-i 
tivea tâmplele în valuri ușoare, 

In colțul gurii frumos arcuite încremenise tristeța și resemnarea. 
Ceasuri întregi stătea aşa dus pe gânduri fără să facă o mişcare, fără 
rostească o vorbă. Numai din când în când sauzea cum un suspin 
-adânc îi ridică pieptul Şi o tuse seacă-i chinuia răsuflarea. Apoi iarăşi 
se făcea liniște 
| Spre seară, când soarele-și lua rămas bun, trimițându-și ul- 

timele raze purpurii si “mbrăţișeze pământul, Neagu — aşa- l chema pe 
tânărul meu prisonier — văd că- -şi întinde braţul. slăbit şi scoate de 
sub căpătâi un șir de mătănii. Apoi de sface delagrumazi o baieră învechită, 
de care atârna o iconiță. 

Inchide ochii cu blândeţe și începe a trece printre degete şirui 
de mărgele tocite, sărutând uneori cu multă evlavie chipul Maicii 
Domnului. de pe iconiţă. Buzele lui arse și'mbujorate se mișcau fără 
preget, dar nu se auzea nicio vorbă. Degetele palide depănau neobosite 
şirul de mătănii, ca nişte boabe negre. 

Neagu nu se plângea nici odată, de nimic. Era cel mai bun y 
mai liniştit din toți bolnavii. 

Deaceea nimeni nu-l cunoștea mai deaproape. Ceilalți tovarăşi 
de suferințe zadarnic veneau uneori la patul lui punându-i câte-o în- 
trebare pentru a afla cine-i și de unde a căzut aici. Neagu îi privea 
lung cu ochii lui visători, zâmbea uşor şi le da un răspuns scurt. Apoi 
recădea din nou în aceași liniște și tăcere, în care stătea cufundat 
toată ziulica. 

Intro noapte eram de inspecţie. Dela o vreme, când vaietele 
răniților amuţiseră și suspinele lor dureroase se stingeau răsleţe în 
tăcerea nopţii, văd pe Neagu că-și ridică capul cu grijă de sub pă- 
tură, se uită cu luare aminte“ împrejur, vrând parcă să se încredințeze 
nu cumva mai este vreun ochiu deschis. Apoi îşi razemă trupul în- 
fierbântat de pernele ridicate la căpătâi, scoate de sub saltea o pun- 
guliță de piele şi o desleagă cu grijă. La lumina gălbuie a unei lămpi 
de noapte desfăşură apoi dintro maramă roşietică un chip, care se 

părea o fotografie, îşi încordează privirile, spre el, pe urmă-l apropie 

de buze și-l sărută prelung și apăsat. Două boabe de lacrimi îi picu- 
rară pe chipul aceleia, care-i era mai scumpă de cât ori şi ce din 
lume, şi a cărei icoană, ștearsă și tocită de lacrimile și sărutările lui, 
o ținea strâns în amândouă mânile. 


Ochii-i ardeau ca doi jărateci, şi tusea începu să-l înnece. Neagu 
tresare, se uită împrejur și-şi ascunde capul sub pătură, ca să nu tre- 
zească pe ceilalți. Dela un timp, dupăce tusea i-sa mai potolit. mai 
sărută odată fotografia, apoi o învălui și o vârî frumușel sub saltea. 
îşi trase apoi pătura de lână, până la grumazi, își încrucişă mânile pe 
piet ` şi scoase un suspin adânc. 


Şin creerul fără somn începură să-i-se: închege aotik zilelor 
trăite, cu icoanele lor duioase și pline de farmec. 

"Neagu se revede pe genunchii maicii sale, acolo în satul lor de 
munte, revărsat sfios în valea cu două șiruri de sălcii bătrăne. Vede 
livezile înflorite, în cari se sbenguia, ca copil, cu tovarășii lui de 
minge şi de jocuri. Vede mălinul de lângă gard, încărcat de îloare și 
o priveghitoare cum își caută cuibul cu puișori la rădăcina lui. 


Vede lanurile de grâu, cum se legănau ca niște valuri de aur în 
bătaia vântului de vară, zilele de seceriş, cu mulțimea de fete, cari se 
pierdeau în grâne, în cântecele lor umplând văzduhul, cu glumele flă- 
căilor, cari se întorceau seara spre sat chiotind pe'ntrecute şi gata să 
mai tragă o horă în faţa hanului. 


Dar serile de toamnă, târzie, pela sfârmatul cucuruzului! Ce mai 
„veselie era, ce de cântece și poveşti şi mai ales ce doine zise cu flu- 
ierul -de Stan al Marinii.. 

Pe faţa lui Neagu, cu umerii obrajilor îmbujoraţi de friguri, trecea 
parecă o rază de lumină, care-i strecura în ochi o văpaie aprinsă. 
Un suspin al vecinului din dreapta îl făcu să tresară. Şi arunca 
echii împrejur şi fața i-se întuneca de o tristeță adâncă. ' 

Se văzu în spital. 

Cât de luminoase erau amintirile, care-l -purtau cu gândul pantie 
Mori şi câmpii cu soare, și cât de tristă era realitatea, în care se găsea. 

Peste sufletul dorobanțului se aşeza ca un nor negru. Gândurile lui 
se depănau mai departe. 

Vedea ziua mobilizării, ceasul plecării lui la răsboi. 

Cu ce chiote, cu ce cântece de dor, de jale, de biruință și de cu- 
cerire plecaseră ei din sat! Vedea în clipele acelea pe maică- sa, ră- 
masă țintuită de portiță ștergându-și ochii cu colțul mânecii... „Să dea 
Dumnezeu să mă întorc maică, sănătos și să vă păsesc în pace, şi pe 
tine Marinico să te găsesc ca pe o floare să facem o nuntă -mare, de 
să răsune nouă sate... i 

Işi auzea parcă propriile cuvinte de rămas bun: 

— „Dumnezeu să te auză, dragul maichii“ — şi bătrâna își înecă 
suspinul în maramă, iar Marina își ascunse căpşorul bàlai la sânul 
„mamei sale“. l 

Au trecut ani deatunci. 

Neagu sa luptat ca un leu. A răbdat frig, foame și lipsuri mari 
de tot felul, fără să se plângă vreodată. In linia de foc el mergea tot 
înainte. Nu cunoştea frica şi nu se temea de moarte. 

Dela o vreme, după ce luase parte la mai multe atacuri, pieptul 
lui începea să se umple de decoraţii. Odată însuși „domnu gheneral“ 
i-a întins mâna și l-a lăudat în fața camarazilor săi, pentrucă în ploaia 
de gloanțe nu numai că a stat nèclintit, dar încă râdea şi făcea glume 
pe socoteala plumbilor, cari veneau dinspre frontul nemțesc. 

Intro noapte însă, când era de santinelă într'o pădure, se porni 
o zăpadă şi un vânt rece de-ți tăia obrazul. Neagu, cum stătea smirna 
în suflarea ascuţită a viscolului, simțea cum îl iau nişte fiori 'reci prin 
şira spinării și-l sguduia un tremur ca de friguri. Apoi îl apucară nişte 
junghiuri pela coaste, ca niște cuțite ascuţite. Dar nu sa mișcat din 
` post. Dimineaţa-i vâjăiau urechile de i-se părea că se 'nvârteşte lumea 
cu el. Valuri de călduri i-se urcau în obraz și trupul îi ardea ca fo- 
cul. Dar Neagu nu s'a lăsat răpus de o ferbințeală şi a mers în frun- 
tea trupei. Atacul a început în zor de zi și a durat până spre seară. 
A fost o luptă înverșunată, a fost o încăierare de focuri şi de baio- 
nete cum numai Românii ştiu să dea când e vorba să-și apere moşia 
i ţara. 

In focul luptei lui Neagu i-se făcu deodată întuneric în faţa ochi- 
lor şi nu se mai putu ține pe picioare. Mai ficu un pas, apoi se po- | 
tieni şi căzu la pământ. Cu o ultimă sforțare se mai propti odată în 
genunchi şi ridică patul puștii gata să trăsnească în numele Tatălui 
pe un neamt bărbos care s'apropia spre dânsul cu ochii 'nholbaţi de 
groază. Dar ma mai avut puterea să lovească, şi a căzut în nesimţire... 
Ce s'a întâmplat pe urmă nu ştia? Doar atât, că sa trezit întrun spi- 
tal mare, departe foarte departe de ai săi. 

Junghiurile și ferbințelile l-au chinuit săptămâni dearândul. [ar 
gândul lå biata maică-sa, rămasă singură în căscioara ei. de bârne, 
fără sprijin și ajutor, îl rodea și mai mult la inimă. Incepuse să slă: 
bească văzând cu ochii, dar “fără să-şi peardă nădejdea. Acum, îu 
vremea din urmă, nu-l mai durea nimica, junghiurile au încetat de 
parcă i-le luase cu-.mâna. Numai tusea îl seca, numai tusea îl năpă- 

dea uneori de credea că-i rupe plămânii. Cu toate că doctorul îi în- 
curaja și-i dădea mereu nădejde de mai bine el știa acum că nu mai 
este scăpare. i 

. Ştiam şi eu, dar nu-i vorbeam nici odată de altceva, decât de 
ziua, când are să părăsească spitalul și să plece acasă în satul său 
depărtat dela marginea codrului. O zi, care mavea, să sosească nici 
odată... 

Intro dimineață rece găsesc pe Neagu cu umerii obrajilor aprinși 
pară şi cu ochii sclipitori ca de sticlă. Mă apropii, ca altădată, de 
patul lui şi mă așez pe un scăunel. Stăteam bucuros de vorbă cu e? 
pentrucă era un suflet bun și căutam în tot chipul să-i uşurez povara 
de dureri, care zăcea pe inima lui atât de tânără şi curată. 

Vroi să zică ceva; dar o tusă deasă şi un val de sânge îi opriră 
vorba ?n gât. Când se linişti puţin era galben ca ceara, cu ochii mă- 
riți şi adânciţi în orbite. Mă privi lung, scoase apoi o punguliță de 
pânză și mi-o întinse încetişor. Erau bănişorii lui, pe care-i strânsese 
cu grijă de când a intrat în război. Luă apoi iconiţa cu chipul maicii 
sale, îl sărută prelung şi-l aşează frumos în dreptul inimii,.pe cămaşă. 
Işi încrucișă apoi braţele pe piept şi începu să depene ușor boabele 
de mătănii. Buzele ' lui nu se mai mişcau, iar pe față i-se aşează o 
linişte și o seninătate din altă lume. Numai fruntea era brobonită cu 
sudori reci. Deschise încă odată ochii mari la mine. Două lacrimi îi 
migeau în colţul genelor vrând parcă să-mi spună: „N'aş vrea să-mi 
rămână oasele în pământ strein...“ Apoi scoase un suspin adânc, se 
întinse cât era de lung şi prin buzele sale, întredeschise sufletul lui: - 
îl văzui sburând pe altă lume. l-am închis ochii cu degetele tremurând 
şi .mi-am îngropat faţa în pălmi. Mă podidiseră lacrimile de picurau 
pe mânile lui albe, încrucișate pe piept. Plâfgeam după Neagu, doro- 
banțul meu, ca după un frate bun și mă rugam pentru sufletul lui. 

Dar el stetea liniştit, nemișcat și nu mă auzea. Nici nu mai era 
lângă mine. Neagu plecase cu gândul la mamă-sa și se afla acum 
colo sus, undeva în zările cerului înnalt. Il vedeam parcă acolo în 
fața unui judecător divin, drept și mândru, cum stătea înaintea gene- 
ralului zicând: l 

— Nu mi-am făcut decât datoria. 


GH. TULBURE. 

In fața succesiunei 


Denunţuri și comentarii. — Falimentul unei guver- 
nări. — O fatalitate politică. 


Preocupările politice sunt aproape totdeauna molipsitoare. Acum 
două luni nu se mai vorbea la noi decât de primejdia fascistă în Ro- 
mânia. Astăzi, tema s'a schimbat; dar persistența cu care ea e dis- 
cutată pretutindeni, a rămas aceeaș. Dela tribuna Camerei până la tej- 
gheaua gazetelor din strada Sărindar s'a încins o horă ameţitoare de 
destăinuiri în jurul succesiunei guvernului actual. D. N. lorga a dat 

„de ştire că. are în mâna sa toate ițele cari se fes pentru readucerea 
la gțivern a partidului poporului, iar nadlerii dlui Albert Honigman, 
acești cenzori neadormiţi ai vieții noastre publice, s'au grăbit cu ima- - 
ginaţia lor profesională să informeze pe cetitori despre pactul încheiat 
între dnii lon I. Brătianu şi general Averescu, prin mijlocirea dlui Oc- 
tavian Goga. Povestea sa lățit numai decât, — există, cum spuneam, 
d epidemie a svonurilor,„— aşa că astăzi, dela un capăt la celălalt 
al Capitalei, micii vânzători de ziare anunţă din adâncul plămânilor 
complotul urzit împotriva celorlalte grupări din opoziție și cu simpa- 
tica lor voce răguşită prevestesc şefia viitorului guvern. 

Scopul urmărit de acest alarmant cortegiu de comentarii şi de- 
nunțuri reiese limpede pentru oricine. Suntem îndemnați să ne temem 
în aşa măsură de atctputernicia partidului liberal încât să credem că 
acest partid are nu numai privilegiul de a se instala la putere ori de 
câte ori dorește, ci și pe acela deaindica el însuș, pe aceia cari îi vor 
lua locul la cârma ţării. Cu alte cuvinte, dacă în fruntea viitorului 
guvern nu va sta nici partidul naţional, nici partidul naţionalist-de- 
mocrat și nici partidul țărănist, aceasta nu se va întâmpla din pri- 
cina valoarei politice a fiecăruia din aceste partide, ci sentința de- 
finitivă, fără apel, va fi dată de d. lon I. Brătianu, care mare destulă 
îucredere în d. N. lorga, care disprețuiește pe d. lon Mihalache şi 
care urmărește distrugerea dlui luliu Maniu. | 

Cunoaștem cântecul acesta de mai demult; refrenul lui nu face 
acum altceva decât să se repete. S'a mai spus, de pildă, şi după că- 

: derea guvernului Vaida, în Martie 1920, că d. general Averescu a fost 

chemat la guvern cu binevoitorul concurs al partidului liberal. Dar, 
cât adevăr se cuprindea în această idioată glumă de cafenea, reieșea 

pentru oricine din cea mai sumară analiză a situațiunei de atunci 
căci, nu numai imensa popularitate a dlui general Averescu legitimase 
numirea sa ca președinte a! Consiliului, ci aceasta era singura soluție 
față de criza politică în care se găsea țara. Un categoric ostracism 
lovea partidul liberal, a cărui guvernare exasperată se încheiase cu o 
sângeroasă ciocnire, pe străzile Capitalei, între armată şi mulțime. Gu- 
vernul dlui Alexandru Vaida, lipsit și de pricepere şi de autoritate, 
se destrămase şi se prăbuşise prin propria lui lipsă de coeziune: 
mult lăudatul „bloc parlamentar“ nu fusese decât un conglomerat rău: 
închegat .. la asemenea condițiuni, întemeierea partidului poporului, 
cel dintâi organism politic întins peste tot teritoriul României între- 
gite și rezimat pe încrederea păturilor largi ale naţiunei, apărea ca o 
reală binefacere, un mântuitor punct de sprijin, o fericită formulă de 
guvernare. Nu valul capricios al unor interesate combinaţii de culise, 
nu intrigile unui pumn de oameni politici, prin urmare, au ridicat par- 
tidul poporului de-asupra dezorientărei şi slăbiciunii celorlalte partide, 
ci însăş forța hotărâtoare a împrejurărilor. 

Așa se petrece și astăzi. O ochire cât de repede asupra situaţiei 
în care ne găsim, ar putea să lămurească pe orice om de bună 
credință. Partidul liberal luptă din răsputeri să prelungească, măcar 
cu câteva luni, falimentul unei nenorocoase guvernări. Niciuna din 
făgăduinţele făcute țărei nu sa împlinit. Cu toate sforțările migăloase 
ale dlui Vintilă Brătianu, situaţia financiară n'a putut fi îmbunătăţită. 
Nicio măsură ma fost luată pentru sporirea producției. Lucrările de 
împr oprietărire a țăranilor au fost murdărite de fraude scandaloase. 
Administraţia noilor provincii, încăpută în făgașul unei concepții de 
aventură şi slújită de un stângaci diletantism a ridicat un val de ne- 
mulţumiri, înaintea căruia guvernul dlui lon I Brătianu nu poate 
epune nici măcar o nădejde de îndreptare. 

E firesc deci, să se vorbească de succesiunea partidului liberal. 
Dar la întrebarea: „cum se va înijgheba viitorul guvern? „răspunsul 
nu e nici acela pe care-l dau, crezând că fac o intrigă deşteaptă, 
şloimsonii dlui lacob Rozenthal nici acela pe care-l aruncă în incinta 

arlamentului, supăraţi, unii oameni politici alarmaţi de apropiata des- 
făşurare a evenimentelor. Soluţia, încă odată, e aceia impusă de o 
inexorabilă fatalitate. 

Sa declarat, de pildă, d. N. Iorga, gata să ia în mână frânele 
guvernărei, dar partidul naţionalist- democrat, pe care se întemeiază 
fostul președinte al Camerei, nu are niciun reazim politic nici în Ar- 
deal, nici în Basarabia, nici în Bucovina, iar formula colaborărei „Cu 
toți oamenii cum se cade din această fară“, mărturisim că nu ni-se 


* 


` pare tocmai limpede şi n'o găsim cu totul îndestulătoare. 


S'ar pătea vorbi apoi de posibilităţile de realizare pe cari le repre- 
zintă partidul țărănesc, deşi d. C. Stere a declarat altădată că acest 
partid nu tinde să ia, deocamdată, puterea. Adevărul este că-i lipsește 
şi pregătirea necesară. Nu mai pomenim de acel punct din programul 
partidului țărănist: lupta de clasă, care se împotriveşte dela început unei 
opere de consolidare a spiretelor în interiorul țărei. Ci, socotind pur şi 

“Simplu acţivitatea de până acum a şefilor ţărănişti, ca şi atitudinea pe 
care au adoptat-o la Cameră,în întruniri şi prin gazete, o constatare 
categorică se împune. Partidul țărănist ma ieșit încă din zodia unei 
acțiuni de aţâţare în lumea patimilor şi a unei încercări de codificare 
în Jumea ideilor. Insfârşit, pretenţiuni tot mai îndrăzneţe ies la iveală 
din tabăra partidului național. D. Iuliu Maniu își închipuie că, având 
concursul dlui Falcăprăjită dela Slobozia sau pe acela al dlui Chiriţă 
din culoarea de Albastru, e gata să dea piept, în alegeri, — libere, se 
înțelege, — cu toate celelalte partide din ţară. Din nenorocire însă, tur- 
neul provincial al matadorilor din comitetul dè o sută dela Cluj nu e 
decât o ridicolă mascaradă de cea mai proastă calitate, iar preocupările 
politice ale acestor falși descălecători oscilează mai departe între Sighet 
:şi Predeal, fără o ţintă precisă, fără o doctrină lămurită, fără un pro- 
gram avuabil, bătând pe la toate porțile din București în căutarea unui 
aranjament care să le acorde în sfârșit mult râvnitele puteri discreţio- 
nale asupra Ardealului. Dar, cum nu se găsește nici un partid care să 
“primească o colaborare în asemenea condițiuni ciudate, — nici chiar 
concilianta prupare țărănistă, — şi cum d. luliu Maniu nu poate gos- 
podări în Basarabia cu Părintele Man, în Oltenia cu doctorul Aurel 
Dobrescu, în Moloova cu d. Ciceo Pop și în Muntenia cu d. Mihai Po- 
povici, partidul național e destinat să se fărâmițeze într'o prelungită 
opoziţie, istovindu-sc, cum sa mai spus și altădată: prin evaporare. 

Faţă de toate aceste sterile și sgomotoase frământări, desfăşurate 
“fiecare în mod izolat, pe câte-o frântură din teritoriul României, par 
tidul poporului se înfățișează ca un puternic organism cu rădăcini 
adânci pe toată suprafaţa ţării; sigur de încrederea mulțimei, fără să 
fi biciuit în mod inutil suferințele clipei de faţă și bine pregătit pentru 
rezolvarea problemelor actuale, fără să fie asvâriit la cele patru vân- 
turi fermentul unor lozinci tulburătoare. 

Cele două congrese ale partidului poporului, congres dela Sibiu 
şi congresul dela Chișinău, la două extremităţi ale nouilor noastre 
hotare, mau dovedit numai trecerea de care se bucură acest partid în 
“toate provinciile țării, ci au însemnat o strălucită dovadă despre pre- 
gătirea serioasă cu care viitorul guvern ar ști să rezolve necesitățile 
vieţi noastre de stat. Nici o altă grupare politică nu are putință de a 
se prezenta în aceasta îndoită armură, oferind în acelaș timp un în- 
țelept program de guvernământ și o contopire rodnică a energiilor de 
pe întreg întinsul României întregite. 

Prin urmare, nu manevre oculte, nu întrigi de culise, nu fire 
nevăzute, vor readuce pe d. general Averescu la cârma țării. Nici par- 
tidnl liberal să nu pună cu circulație această anecdotă, nici celelalte 
partide din opoziţie să nu se enerveze prea mult. 

Există, se pare, un 'determinism al faptelor politice, împotriva 
căruia nu se poate rezista. 

ION BALINT. 

GAZETA RIMATĂ 


[etopisetii lui Honigman 


Vremurile noastre de minciuni sunt pline 
Multe superstiții înghit muritorii : — 

Au pierit vitejii pe câmpii streine 

Și slăvim, ca proştii, astăzi, trădătorii.. . 


A stat în tranşee la Odessa, Mille, 
(Trecând prin grozave clipe de durere) 
Și'n acele negre și amare zile 
Singura Lumină venea dela Stere. 


Dar poporul nostru, indus în eroare, 

li nesocoteşte şi-i judecă rău : 

Vrea să mi-l arunce p'unul la 'nchisoare, 
Și vrea să-l așeze, p'altul, la muzău.... 


In schimb, vai! admiră pe toți „defetiştii“, 
Cari în focul luptei au fost duși ca valul, 
Și susțin fanatic până și gardiștii : 

— „Cine ne scăpase fara? Generalul !“ 


Averescu însă şi-a cruțat doar pielea, 

(Nu pricep armata, cum îndur' afrontul ?) 
Căci mi-a spus și Cocea, știe şi Nedelea, 
Cum că Generalul nici ma văzut frontul... 

_Sd afle deci lumea, care-i adevărul, 
(Atâtea legende eu cred că ne-ajung) — 
Deci, vestiți că Graur dela „Adevărul“ 
E învingătorul dela Câmpulung ! 


Gloanţe ucigașe se-abăteau, ca ploaia, 
Și dușmanul aprig întărise pânda, 

Când urcase Konitz, sus, la Cireşoaia, 
Și când cuprinsese Rozenthal, Flămânda. 


Morți cădeau toți Nemţii, de-i cără cu dricul, 
Mackensen de frică albise ca creta, 

Pe când într'o noapte Paukerow, voinicul, 
Ocupă Mărâștii vere ! cu 'ruleia. 3 


Pe front, pretutindeni, vâjâiau ghiulele ; 
lar în timpul ăsta, lipsit de curaj, 
Umblă Averescu tot prin cafenele, 

Și punea la cale câteun mic şantaj... 


— — — — — — — — — — 


Astfel, fără ură, nu fără simbrie, 

Intro limbă ca un... fagure de dulce, 
Obiectiv şi sincer Hronicul îşi scrie, 
Honiymanul Luptei, — nou Neculce... 


GUILDENSTERN & ROZENKRANZ 


foști vânzători de şireturi de ghete 
și cremă „Cavaler“, redactori la 
„Presa“ și „Tiribemba“. 

INSEMNĂRI 


Către abonaţii noştri. — Rugăm 
pentru cea din urmă oară, în acest loc, 
pe abonaţii noştri rămaşi in urmă cu 
plata abonamentului pe anul trecut, 
să-și achite datoria cu care sunt în 
restanță. Administrația noastră e gata 
să dea lămuririle necesare celor nedu- 
meriți asupra sumelor pe cari le au de 
plătit. Cu regret vom fi siliți să oprim 
trimiterea revistei tuturor abonaților, 
cari nu-și vor fi regulat socotelile până 
ła 1 Ianuarie 1924. 

In acelaș timp, rugăm şi pe ceilalți 
abonați ai noștri, cari au plătit până 
la 15 Octomvrie 1923, să-şi prelun- 
gească abonamentul pe anul în curs. 


Conferința d-lui Octavian Goga. 
Fiind invitat de tinerimea universitară 
să ţină o conferință la Cluj, d-l Oc- 
tavian Goga va vorbi Duminecă 6 
Decembrie 1923, în sala Teatrului na- 
țional despre /deia Naţională. 

Intrarea liberă, 


Un estet supărat. D-i Matei Can- 
tacuzino, care a suportat cu o senină 
impasibilitate toate celelalte comentarii 
în jurul discursului său dela Senat, 
nu S'a putut răbda să nu răspundă 
articolului: „Estetism politic“, publicat 
de d-l Octavian Goga în Țara Noastră. 

4 Niciodată ma curs din condeiul ra- 
finatului stilist dela laşi o proză mai 
banală, mai stângate şi mai vulgară. 
Boerul moldovean s'a rostogolit de 
data aceasta de pe dealurile Copou- 


„ Hui de-adreptul până în cea mai autentică 


mabală bucureșteană... Im prumutând 


din arsenalul presei din strada Să- 
rindar cele mai răsuflate clişee, folo- 
site pe toate coloanele impotriva d-lui 
Octavian Goga până și de cel de pe 
urmă repotteraș, 'd-l Matei Cantacu- 
zino îşi închipuie că loveşte cu arme 
ascuţite în „fostul poet“, căruia „ii 
admiră talentul poetic“ dar nu se 
poate opri să nu-i „condamne“ acțiunea 
politică. 

Răspunsul nu ne miră. Poeziile d-lui 
Octavian Goga sunt, firește, pe placul 
d-lui Matei Cantacuzino, care după 
cum am mai spus-o, în numeroasele 
sale ore libere e un fin apreciator al 
frumosului. Activitatea publică a cuiva, 
cum ar putea să mulțumească însă 
pe acest capricios excursionist-amator 


“al vieţei noastre politice, când el ne 


vorbește cu atâta candoare, despre 
„credinţa statornică& care „la des- 
părțit succesiv“ de Petre Carp, şi de 
d-nii Brătianu . şi Averescu, şi care 
astăzi „Papropie de ţărănişti“... 

Ciudată credință, aceasta, pe care 
d-l Matei Cantacuzino îşi închipuia ieri, 
că o poate păzi cu Petre Carp, şi care 
azi îl apropie de d-l lon Mihalache .. Și 
mai ales, ciudată statornicie, aceasta,care 
Pa despărţit „succesiv“ de oameni atât 
de deosebiți!... Vorba d-lui Matei 
Cantacuzino: „numai inconsecvența e 
creatoare.“ 

Din nefericire, nota amuzantă din 
spovedania fostului ministru al Jus- 
tiției nu se menţine până la sfârşit. 
Noul colaborator al d-iui jacob Rọ- 
zenthal, influenţat probabil de atmos- 
fera dela Adevărul, își trivializează 

scrisul și nu mai e interesant de loc. 
Astfel, desfăcând dinaintea noastră 
un diform bagaj de invective, d-l Matei 
Cantacuzino : impută  „micimea > de 
suflet“ d celor cari își permit să-l 
urmărească în zig-zagurile sale po- 
litice, şi acuză de „perfidie“ pe cei 
cari au îndrăsnit să scoată la iveală, 
cu deplină obiectivitate şi cu -un deo- 
sebit scrupul literar, fapte pe care în- 
suș cel vizat le recunoaște... 

Punem pri urmare modesta noastră 
concluzie. li socoteam până acum pe 
aceşti reprezentanţi ai  estetismului 
politic: inutili și eleganţi. D-1 Matei 


Cantacuzinu ţine să ne dovedească, de 
data aceasta, că e pur şi simplu: 


supărat. 


„Defetismul“ d-lui general Ave- 
rescu. Despre aşa ceva, se înţelege, 
nu putea să vorbească altcineva decât 
d-l Albert Honigman, al cărui curaj 
profesional. a fost bine cunoscut în 
vremea răsboiului. Numitul 
sedentar, care ma fost bun in Mol- 
dova nici pentru curăţitul vaselor de 
bucătărie, necum pentru a-şi sluji 
patria adoptivă cu scrisul său ne- 
obosit, judecă și osândeşte pe d-l 
general Averescu pentri că, întrun 
studiu apărut în Țara Noastră, a 
căutat să arate că una din cauzele 
determinante ale războiului a fost o 
concepţie militară greșită, care-şi fă- 
cuse drum în toate ţările Europei. Se 
credea, anume, că soarta celor dintâi 
bătălii va fi hotărâtoare pentru sfâr- 
șitul răsboiului; deci,- conflagraţia 
mondială a fost provocată de graba 
cu care fiecare stat se năzuia să mo- 
bilizeze înaintea celuilalt, ca să aibă 
avantajul primei lovituri. Maşina mi- 
litară mergea mai repede decât putea 
să lucreze străduința diplomaților, 
chiar dacă aceasta ar fi dorit men- 
ținerea păcii. 

Firește, d-l Albert Honigman a în- 


reporter” 


țeles cu totul altceva şi cere soco- 
teală biruitorului dela Mărăşti, învinuin- 
du-l că regretă războiul care a adus 


„întregirea neamului? D-l Albert Ho- 


nigman, care-şi întitulează reportajul 
său senzaţional cu ò vorbă atât de 
Caraghioasă în contrazicerea ei: „De- 
fetism.., post-bellum“, ar trebui să se 
gândescă la vechiul nostru proverk: 
„După război, mulţi viteji s'arată..,“ 


Servim pe liberali! lată ultima 
născocire prăvălită asupra scrisului 
nostru o-est de ingenioşii scribi, cari 
au însărcinarea să cugete la Româ- 
nia și la Patria pe seama fruntașilor 
partidului național. Ba, la această in- 
Sinuare de complicitate politică se 


mai adaugă şi o acuzaţie precisă;. 


aceea, că Țara Noastră e  întreţinată 
de guvernul actual, din fondurile mi- 
nisterelor. | 
Mai întâi, firește, trebuie să răspun- 
dem acuzaţiei, lăsând insinuarea să 
mai aştepte. Vom declara deci dela înce- 
put, că Țara Noastră ma primit dela 
niciun minister, nicio subvenție. Dife- 
rite instituții au abonat întradevăr 
Tara Noastră, — nu ştiam că trebuia să 
le refuzăm, — dar şi aceste abonamente 
nu Sunt mai multe de 80, ceeace rep- 
rezintă o sumă de 16 mii de lei anual, 
în timp ce bugetul nostru se ri- 
dică la peste 500 mii lei. Vorbim, ca 
deobicei, fără înconjur, cu toată sin- 
ceritatea. Ținem la dispoziţia oricui 
registrele noastre, pentru a vedea în 
ele ca întro oglindă mijloacele cu 
cari  suSținem: existența acestei pu- 
blicaţii, şi suntem gata să primim 
expertiza unei comisii, pe care s'o pre- 


zideze d. Romulus Boilă, sau alt per- /! 


sonaj cu speciale "pregătiri în ches- 
tiuni de contabilitate (fie că i s'a pi- 
erdut arhiva între Sibiu şi Cluj, fie 
că nu). i i 

Dealtfel, in ceeace privește felul 
nostru da a servi pe liberali, prin 

atacuri aduse conducătorilor actuali 
ai partidului național, povestea e ve- 
che. Cei cari cunosc cât de puţin 
trecutul apropiat al frământărilor din 
Ardeal ştiu că noi i-am mai servit pe 
liberali și altădată. De pildă, la Tri- 
buna din Arad, la. Țara Noastră din 
Sibiu, la Renașterea Română din Bu- 
curești. Atât numai, că pe vremea 
aceea, dacă ne aducem bine aminte, 
„fruntașii“ dela Cluj. nu erau niște 
dușmani atât de învierşunaţi ai par- 
tidului liberal. 

Di Vasile Goldiș ar putea să spună 
anulte în aceestă privinţă, anticamera 
diui lon I. Brătianu, sofrageria dlui 
Al. Constantinescu şi ghişeurile „Băn- 
cci românești“, de-asemeni. 


Propaganda culturală. -— Două 
cuvinte magice, cari revin ca un feit- 
motiv ori de câteori se pomeneşte 
despre datoria noastră față de viața 
naţională a nouilor provincii, Şi totuş, 
cât de neînsemnată atenție dă guver- 
nul actual, acestei importante probieme!. 
“Gândurile cele mai bune sunt părăsite 
rând pe rând, iniţiativele cele mai fe- 
ricite rămân îndeplinite pe sfert, ince- 
puturile cele mai prielnice mucezesc, 
cu aripile frânte de un vinovat indife- 
rentism. 

Aşa a fost lăsată să moară și revista 
ministerului de Culte, Cuvântul, înteme- 
iată pentru a sluji de inareptare pro- 
pagandei sufletești a preoţimei dela 
noi Ultimul număr al acestei reviste 
cuprinde un scurt act de deces, în care 
se spune că: „cu toată înţelegerea. și 
nemărginita bunăvoință a dlui ministru 
Banu, Cuvântul, care se trimetea tuturor 
preoţilor din ţară nu poate să mai 
apară“. Motivul? E foarte simplu: „Tri- 
miterea gratuită a fost un sacrificiu, 
care mare de unde să se mai facă“, 

Sau, cu alte cuvinte: d. Vintilă Bră- 
tianu, acest deplin înţelegător al ne- 
voilor culturale, nu mai dă fondurile 








necesare. Ar trebui să scuzăm, deci 
pe fostul ministru”d. C. Banu, şi să 
aruncăm toată vina în cârca Visteriei 
sgârcite. Nu este însă tocmai așa; 
pentrucă, în vreme ce dispărea, lipsită 
de ajutor, o luminoasă publicaţie de- 
stinată celor mulți, în buzunarul neîn- 
destulător 'al departamentului Bisericei 
se găseau totuş subvenții de milioane 
pentrn vesele trupe de operetă și ne- 
folositoare turneuri teatrale. 

Mulțumită unei ciudate concepții, pe 
care n'0 împărtăşim, trăieşte și această 
credință oficială, că valsurile lui Lehâr 
şi convulsiunile dramelor lui Bernstein 
Sunt mai preţioase pentru cultura ro- 
mânească decât cele câteva modeste 
pagini de indrumare aruncate de două 
ori pe lună în lumea pierdută a sate- 
lor. : 


Suntem cinci..: Acesta este rezul- 
tatul celei mai recente statistici pe 
care o face inteligenta foaie Patria, 
cu privire la partidul poporului din 
Ardeal. Zadarnică a fost publicarea 
listei celor câteva sute de intelectuali 
ardeleni cari fac parte din comitetele 
judeţene ale acestui partid, zadarnic 
a rămas eroul trezit în opinia publică 
de lupta pentru afirmarea ideei naţi- 
onale dusă de d. Octavian Goga în 
paginele acestei reviste, zadarnice au: 
fost ultimele manifestații de solidaritate 
ale partidului poporului; — în proza 
cotidiană a părintelui Agârbiceanu n'a 
intervenit aproape nicio schimbare. 
Am fost, acum un an, şapte; anul 
acesta am rămas numai cinci... 

Noi, ce să zicem? Ridicăm din 
umeri şi trecem înainte. Nu suntem 
de vină, dacă redactorii dlui luliu Ma- 
niu, întocmai ca zulufii și cafrii din 
Africa, nu pot număra mai departe de 
ciuci. Singur şeful partidului național, 
şi numai: în sânul partidului, are mira- 
culoasa facultate de a socoti până la 
o sută. 

Anunțăm însă o surpriză. Ultima 
mumărătoare se va face la alegerile 
viitoare, când Patria va avea prilejul 
să constate câţi suntem noi şi câţi au 
rămas credincioşi taberei în care 
port-drapel e d. Sever Dan. Şi mai 
făgăduim ceva. Făgăduim că de data 
aceasta vom pune contracandidat dlui 
luliu Maniu la Alba-lulia, ferindu-l de 
ruşinea — care era cât pe-aici să i se 
întâmple în alegerile trecute — de a 
fi pus în minoritate de excelentul cis- 
mar Creţu din partea locului. Fostul 
preşedinte al Consiliului dirigent me- 
rită să fie trântit de un candidat ceva 
mai serios... 


„Semănătorul de ofensive.“ Fostul 
deputat de Teleorman, d. Mihail C. 
Vlădescu, a cărui interesantă activi- 
tate literară ne era cunoscată subt 
pseudonimul de Alexis V. Drăculea, a 
scos la iveală o carte în care se în- 
fățişează personalitatea militară şi po- 
litică a dlui general Averescu. Volu- 
mul, de peste 230 pagini, e împărţit în 
cinci părți: a) Ostaşul, b) Maestrul şi 
şeful, c) Omul de război, d) Omul de 
stat și e) Despre erou. 

Autorul își recomandă el însuş, în 


prefață, lucrarea sa, în chipul următor:. 


„Am căutat în linii largi, să evoc 
un portret, pe care Pam considerat cu 
echiul liber, din care mam voit să re- 
țin decât aceea ce e esenţial şi ceeace 
poate interesa masa cea mare a 
publicului românesc, care sa simţit 
- aşa de puternic atrasă în vremurile 


grele către acest om. Am privit cu 


simpatie această figură, şi era de da- 
toria mea să fac astfel, fără să uit 
imparţialitatea istorică, pe care o 
datorez gubiectului însuşi, dar mai 
ales, fără să pierd din vedere, că pro- 
fesiunea de apologist, nu e simpatică, 
chiar atunci când e sinceră, şi că e o 


ecupațiune totd'auna mediocră, chiar - 


atunci când a reușit, să atingă un 


„scop mai înalt.“ 


Indemnăm pe cetitorii noştri să 
răsfoiască aceste pagini, scrise cu o 
remarcabilă vioiciune de stil, cu atât 
mai mult cu cât vor înţelege, subt o 
lumină nouă, multe din faptele răs- 
boiului pentru întregirea hotarelor noa- 
stre. i 


Naţionalizările. inspectorul comer- 
cial al Banatului, făcând unele dec- 
laraţii ziarului „Plutus“, mărturiseşte 
că naţionalizarea industriei și comer- 
țului din această provincie, — care 
reprezintă ?/, din întreaga industrie a 
Ardealului și :/, parte din totalitatea - 
industriei din România, — sa făcut 
exclusiv prin persoane, iar nu şi prin 
capital. Fiind capitalul local insuficient, 
naţionalizarea reală se putea face nu- 
mai prin o penetrațiune din alte părți, 
operaţiune care însă.nu a urmat. 

Constatarea aceasta este cât se 
poate de. judicioasă, dar nu şi com- 
plectă. Trebuie să se stăruiască ceva 
mai mult asupra naţionalizării prin 
persoane, mai ales că recunoaștem 
întreaga competență de a ne da lă- 
muririle cele mai minuţioase. Dar dacă 
a omis s'o facă o vom face noi. 

După cum prea bine ştie inspecto- 
ratul din Timişoara, nefericita naţio- 
nalizare nu s'a făcut nici măcar prin 
persoane dela faţa locului, pentruca 
cel puţin rolul de „controlor“ la aceste 
intreprinderi străine să fie justificat, 
ci prin o penetraţie de persoane dela 
anumite cluburi din alte provincii. 
Această penetraţie s'a făcut și se face 
cu o așa regularitate, incât — ierte- P 
ni-se bănuiala — nu mai putem crede 
în sinceritatea unor tardive remedii ce 
ar porni dela cele două’ inspectorate 
din Banat: cel comercial caşi indus- 
trial. À 

